Иван Бунин
На лозето

Превод от руски: Кирил Кадийски, 2003

chitanka.info

Ужасна задуха и тук. Не трепва, спи

лозата сгърчена. Морето се стопило

и бялото шосе очите ти слепи.

А вилата на хълм стърчи — на голо било.

Нахълтвам вътре. Рай! Прохлада, тъмнина

зад щорите… Но не — и тук пощада няма,

през цепките струи гореща светлина,

редее здрачът и златее — суха слама.

След миг — и свикваш пак и си представяш все,

че там отвън море сияе в тишината,

че няма сенчица край прашното шосе

и цялата земя гори сред маранята!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.